|  |  |  |
| --- | --- | --- |
|  | Notat | |
| Proces for centerdannelser på Institut for Kultur og Samfund | |

Som del af de enkelte ARTS-institutters forskningsorganisering er der åbnet op for, at der kan etableres institutbaserede forskningscentre. I ”Notat vedrørende forskningsprogrammer, forskningscentre m.v. på Arts” af 30. okt. 2015 gives følgende retningslinjer for institutternes etablering af centre:

**Forskningscentre på institutterne**

* Centre som omfatter parter uden for universitetet skal godkendes af dekan eller rektor.
* Før der skrides til beslutning om etablering af et forskningscenter på et institut, forudsættes det at institutleder har konsulteret de øvrige institutter (herunder om centrets navn).
* Beslutning om etablering af et forskningscenter på institutniveau kræver drøftelser i institutforum og forskningsudvalg.
* Et institutbaseret forskningscenter kan kun besluttes indenfor en nærmere fastsat tidsperiode (f. eks. 5 år), som dog efter fornyet drøftelse kan forlænges.
* Forslag om institutbaserede forskningscentre skal rumme:
* Centrets navn
* institutmæssige tilknytning
* en kort formålsbeskrivelse
* oplysning om centrets ikrafttræden, varighed og økonomi
* oplysning om evt. instituteksterne samarbejdspartnere
* Et forskningscenter kan besluttes i samarbejde mellem flere institutter m.v., men skal være organisatorisk forankret ved et institut.
* Der er mulighed for at etablere institutbaserede forskningscentre som forskningsgrundlag for en uddannelse.
* Økonomien ved institutbaserede forskningscentre ligger hos instituttet, men kan tillige være baseret på ekstern projektfinansiering eller lignende.
* Ved beslutning om etablering af et institutbaseret forskningscenter udpeger institutleder en centerleder.
* Centerledere ved institutbaserede forskningscentre har ikke personaleansvar, men leder samarbejdet om centrets forskningsaktiviteter med opgavereference til institutleder.
* Instituttet orienterer fakultetet om beslutning om etablering af nye institutbaserede forskningscentre.

Dekanen har ladet det være op til institutterne på Arts at forestå lokale processer i forhold til etableringen af centre og at fastslå de nærmere kriterier for centerdannelser. I overensstemmelse hermed foreslås, at der opstilles følgende kriterier for centerdannelser på Institut for Kultur og Samfund:

***Vedr. centrenes organisatoriske rammer***

* Et center rummer en gruppe forskere med et klart fokus på et forskningsområde og et begrundet behov for ekstern synlighed.
* Et center er tværgående og forventes at inkludere forskere fra flere forskningsprogrammer.
* Centret skal bygge videre på/udspringe af allerede eksisterende samarbejdsrelationer.
* Centret skal have en centerleder.
* Der etableres en hjemmeside for hvert center, som centerlederen har ansvar for at holde ajour.
* Centre etableres for en periode på tre år med mulighed for forlængelse på yderligere 3 år.
* I godkendelsen af et institutcenter ligger ikke forhåndstilsagn om økonomisk tilskud eller timekompensation.
* Centrets aktiviteter skal finansieres via hjemtag af eksterne midler (der kan dog evt. søges seed funding til udviklende aktiviteter via instituttets Forskningsstrategiske pulje).

***Vedr. procedure for oprettelse af centre på IKS***

* Der kan årligt foreslås nye centre til forskningsudvalget på IKS. **Næste deadline er d. 1. februar** **2021.**
* Alle centerdannelser skal efterfølgende godkendes i Institutforum og i institutledelsen.
* Forskningsudvalget evaluerer instituttets centre efter tre år på baggrund af centrenes aktiviteter, korte statusrapporter fra centerlederne og i henhold til centrets angivne evalueringskriterier.
* Centre kan lukkes hvis de ikke lever op til egne fremsatte succeskriterier, eller hvis det ved treårsevalueringen ikke vurderes, at aktivitetsniveauet er tilstrækkelig højt til at centeret bør opretholdes.
* Nye centre tildeles ikke noget driftsbudget ved oprettelsen, men de kan søge midler til konkrete aktiviteter fra den forskningsstrategiske pulje med deadline i juni og december.

Ansøgninger om nye centerdannelser indsendes til forskningskonsulenten: [saelarsen@cas.au.dk](mailto:saelarsen@cas.au.dk). **Deadline: 1. februar 2021.** Skemaet nedenfor skal benyttes og den samlede ansøgning må max fylde 3 sider excl. bilag

|  |  |
| --- | --- |
| Centerets navn (og evt. akronym). |  |
| Instituttilknytning |  |
| Foreslået startdato |  |
| Formålsbeskrivelse (herunder kort beskrivelse af feltet som centret indskriver sig i, væsentlige kerneproblemstillinger, forventet impact samt fordelene ved centerets etablering ifht de involverede forskere og for instituttet mere bredt). | |
|  | |
| Hvorfor kræver dette felt en centerdannelse (og ikke en forskningsenhed)? | |
|  | |
| Centrets faglige indplacering ifht evt. lignende initiativer (lokalt, nationalt og internationalt) | |
|  | |
| Centerleder (kort beskrivelse af Centerlederens meritter og kvalifikationer). (CV og publikationsliste vedlægges). | |
|  | |
| Kernegruppeforskere: (1 sides CV for fire forskere (ud over centerlederen) med angivelse af 5 relevante publikationer vedlægges som bilag for ansøgningen) | |
|  | |
| Andre relevante samarbejdspartnere (interne/eksterne) | |
|  | |
| Tentativ 3-års plan for centrets aktiviteter (hvilken kerne af aktiviteter vil centeret danne rammen for?) | |
|  | |
| Økonomi og funding: budget, plan for centrets økonomi og strategi for hjemtag af eksterne bevillinger (vedlægges som bilag). | |
|  | |
| Succeskriterier (kvantitative og kvalitative målsætninger som centrets succes kan vurderes på baggrund af ved treårs- og slutevaluering). | |
|  | |